open-index/open-wikipedia-markdown huggingface dataset:
You Came

**You Came** (בעברית: **אתה הגעת**) הוא שיר של הזמרת האנגלייה קים ויילד, מתוך אלבום האולפן השישי שלה, *[[Close]]* (1988). הוא הופץ ב-4 ביולי 1988 כסינגל השני מתוך האלבום. השיר נכתב על ידי ויילד וריקי ויילד, לאחר לידת ילדו הראשון, מרטי ועל כן, נקרא השיר "You Came" ("אתה הגעת").

"You Came" הפך לאחד מהשירים המצליחים ביותר בקריירה של ויילד, כאשר הגיע למקום השלישי במצעד הסינגלים הבריטי והגיע לעשירייה הפותחת במספר מדינות אירופיות אחרות, כולל דנמרק, שם הגיע למקום הראשון במשך חמישה שבועות. בארצות הברית, הוא היה לשירה הרביעי (ועד היום, האחרון) שהגיע ל-50 העליונים, והגיע בשיאו למקום ה-41 במצעד הבילבורד הוט 100. הוא גם הגיע למקום העשירי במצעד שירי הדאנס קלאב. בישראל זכה השיר להצלחה כאשר דורג במקום השני ברשת ג'.

## רמיקסים ובי-סיידס
הגרסה של השיר ששימשה לסינגל 7 אינץ' באירופה ובאוסטרליה הייתה גרסה ערוכה של המקור שנמצאה ב-*Close*. גרסה מורחבת הופצה גם היא בפורמט סינגל 12 אינץ' ועל גבי תקליטור.

באמריקה הצפונית, רמיקס מאת שפ פטיבון נכלל בשני הפורמטים, עם גרסה ערוכה בפורמט 7 אינץ' ושתי גרסאות נוספות (שהיו זמינות בפורמט 12 אינץ'). הרמיקס של פטיבון באורך המלא הופץ גם הוא כסינגל נפרד בגודל 12 אינץ' באירופה. במדינות שבהן "You Came" הופץ כסינגל הראשון מ-*Closer* (כלומר, אמריקה הצפונית וצרפת), הבי-סייד בו השתמשו הייתה רצועה בלעדית ללא אלבום בשם "Tell Me Where You Are", שבשאר העולם הייתה הבי-סייד של "Hey Mister Heartache".

במדינות אלו הבי-סייד ל-"You Came" הייתה רצועה מהאלבום ששמה "Stone".

## מיקומי שיא

## גרסת 2006

בשנת 2006, ויילד הקליטה מחדש את "You Came", שנקרא מחדש "", עבור אלבום האולפן העשירי שלה, *[[Never Say Never (אלבום של קים ויילד)|Never Say Never]]* (2006). ההקלטה המחודשת הופצה ב-18 באוגוסט 2006 כסינגל המוביל מתוך האלבום, והגיעה ל-30 העליונים במספר מדינות באירופה.

בנוסף להצלחתו במצעדים, הצליח "" למעלה מ-2.6 מיליון צפיות ביוטיוב.

### וידאו קליפ
ב-4 במרץ 2009, שלוש שנים לאחר יציאתו המקורית של "" הועלה הווידאו קליפ הרשמי שלו לערוץ היוטיוב של קים ויילד.

### מיקומי שיא

## קישורים חיצוניים

## הערות שוליים

קטגוריה:שירי 1988
קטגוריה:סינגלים מ-1988
קטגוריה:סינגלים מ-2006
קטגוריה:שירי קים ויילד
קטגוריה:שירים באנגלית
קטגוריה:שירים על ילדים
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת EMI רקורדס
Galanz

**גאלאנץ** (בסינית מפושטת: **格兰仕**; בפיניין: **Gélánshì**) הוא תאגיד טכנולוגיה סיני העוסק בייצור מכשירי חשמל ביתיים.

החברה מעסיקה כ-50,000 עובדים, ב-13 חברות בת ומפעילה כ-52 סניפים בסין, הונג הונג, יפן, קוריאה, אירופה ואמריקה הצפונית.

המטה הראשי של החברה נמצא בעיר גואנגדונג, סין.

## היסטוריה
גאלאנץ הוקמה בשנת 1978 על ידי ליאנג צינדה (Liang Qingde) כחברה למסחר בנוצות ברווז.

בשנת 1992, החלה בייצור ומכירה של מכשירי מיקרוגל לשוק הסיני.

בשנת 1993, החלה בייצור של כ-10,000 מכשירי מיקרוגל כחלק מניסוי.

בשנת 1998, הפכה החברה ליצרנית מכשירי המיקרוגל הגדולה בעולם, כשנתח השוק העולמי שלה עומד על כ-40 אחוזים.

בשנת 1999, היקף הייצור והמכירות של החברה חצה את רף ה-6 מיליון יחידות.

בשנת 2000, החלה בייצור ומכירה של מזגנים.
ממוזער|252x252 פיקסלים|מזגן של חברת גאלאנץ
בשנת 2002, החלה בייצור ומכירה של תנורים חשמליים.

בשנת 2007, החלה בייצור ומכירה של מוצרי קו לבן: מקררים, מכונות ומייבשי כביסה ומדיחי כלים.

בשנת 2009, הפכה החברה ליצואנית הסינית הגדולה ביותר של תנורים חשמליים.

בשנת 2014, דורגה על ידי צ'יינה דיילי (ChinaDaily) כאחת מיצרניות מכשירי החשמל המובילות בסין.

בשנת 2021, הפכה לבעלת השליטה בחברת ווירלפול (Whirlpool).

בתאריך 29 במאי 2021, נשלח לחלל תנור המיקרוגל הראשון בעולם שפותח על ידי גאלאנץ.

## קישורים חיצוניים

* 
* אתר האינטרנט הרשמי של גאלאנץ

## הערות שוליים

קטגוריה:חברות אלקטרוניקה סיניות
קייל רד סילברסטין

**קייל רד סילברסטין** (באנגלית: **Kyle Red Silverstein;** נולד ב-21 במאי 2002) הוא שחקן אמריקאי.

## ביוגרפיה
סילברסטיין מתגורר עם הוריו בשכונת שרמן אוקס , לוס אנג'לס. אחותו הצעירה, לילי מיי סילברסטין, היא גם שחקנית.

## קריירה
סילברסטיין הופיע במגזין "BabyStyle" בגיל שנתיים ומאז הופיע ביותר מ-20 פרסומות. בשנת 2006 הופיע בסרט שיצא ישירות לווידאו בשם "A Dead Calling". שנה לאחר מכן הופיע בסרט הקצר "Family Karma".

בשנת 2008 הופיע בסרט "B.T.K." שיצא ישירות בווידאו. באותה שנה הופיע לראשונה בטלוויזיה בפרק בסדרה "האוס".

בשנת 2009 הופיע בפרק בסדרת הטלוויזיה "From the Shadows" והתארח בסדרת הטלוויזיה המצליחה "פשע מן העבר".

בשנת 2012 שיחק בסרט הקולנוע "Gabe the Cupid Dog" והופיע בקומדיית המצבים "הכול לטובה". שנה לאחר מכן הופיע בסדרת הדרמה "האנטומיה של גריי".

בשנת 2014 שיחק בסרט הקולנוע "תקועים בחופשה" לצד אדם סנדלר ודרו ברימור. באותה שנה ביים וכתב את התסריט לסרט הקצר "Read Before Signing".

בשנת 2015 הופיע בסדרת הטלוויזיה "צוות עקרב". בשנת 2017 שיחק בפרק בסדרת הטלוויזיה "שחור-כזה" ובסרט הקולנוע "דייזי וינטרס" .

בשנת 2018 החל לשחק בתפקיד חוזר בסדרת הטלוויזיה "ילוסטון".

בשנת 2020 שיחק בפרק בסדרה "סידני במקסימום", תפקיד אליו חזר בשנת 2021.שיחק גם בפרק בסדרה "סיפורי אימה אמריקאים".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2002
קארסון פיקט (כדורגלנית)

**קארסון פיקט** (נולדה ב-15 בספטמבר 1993) היא כדורגלנית אמריקאית גידמת, שלמרות נכותה, משחקת כדורגל מקצועני.

## ביוגרפיה
### קריירה מוקדמת
פיקט גדלה באי פלמינג  בחוף הצפון-מזרחי של פלורידה ליד ג'קסונוויל, היא למדה בבית הספר סנט ג'ונס  וזכתה ב-3 אליפויות מדינה עם קבוצת הכדורגל שלהם. בשנת 2012, היא נבחרה לשחקנית השנה בכדורגל בדירוג "גטורייד בנות"  עבור מדינת פלורידה וגם בתואר שחקנית החוף המזרחי לשנת 2012 מטעם העיתון "פלורידה טיימס יוניון" . פיקט נולדה ללא אמת יד שמאל, עובדה שכתבים רבים הדגישו במהלך הקריירה שלה. נכוּתה היוותה נושא לתמונה ויראלית ברשת במהלך עונת 2019. התמונה הראתה אותה "מחליפה זרוע" עם ילד בן שנתיים שנולד אף הוא ללא אמה ויד שמאל, כששניהם משתמשים בזרועותיהם השמאליות לשם כך.

### קריירה בליגת המכללות
פיקט למדה באוניברסיטת המדינה של פלורידה בין השנים 2012 ל-2015, שם שיחקה כדורגל בנבחרת האוניברסיטה שמכונה ה"סמינולס"  והייתה מגנה במשך ארבע שנים. בשנת 2014, היא הובילה את הסמינולס לאליפות האיגוד הלאומי לספורטאי המכללות בארצות הברית - NCAA הראשונה שלהם בכדורגל נשים בתחום כדורגל הנשים , ועיגנה הגנה שלא אפשרה שערים לאורך כל הטורניר.

## קריירה מקצוענית
פיקט נבחרה על ידי מועדון הכדורגל סיאטל ריין (כיום OL Reign ) בדראפט המכללות של ליגת הנשים העליונה  של שנת 2016. היא שיחקה את המשחק הראשון שלה במועדון במהלך פתיחת העונה נגד מועדון הכדורגל סקיי בלו, ב-17 באפריל.

באוקטובר 2017, פיקט הושאלה פיקט ל"בריסביין רואר"  מליגת הנשים האוסטרלית לעונת 2017-18 . היא חזרה להשאלה שנייה ושלישית במהלך עונות הליגה האוסטרלית 2018-19 ו-2019-20. ב-23 בפברואר 2020, פיקט ניהלה משחק רב-שערים כשהבקיעה פעמיים בניצחון 5-0 על קנברה יונייטד . פיקט נבחרה לשחקנית השנה של הקבוצה לעונת 2019-20.

בינואר 2018, פיקט נרכשה על ידי קבוצת אורלנדו פרייד. פיקט שיחקה ב-19 מתוך 24 משחקים והקבוצה סיימה במקום השביעי בליגה. בשנת 2020 הושאלה פיקט לקבוצת אפולון ליידיס  מהליגה הקפריסאית .

ב-4 בפברואר 2021, קבוצת צפון קרוליינה קוראג'  רכשה את פיקט בטרייד עם אורלנדו.

בחודש יוני 2022 ביצעה את הופעתה הראשונה בנבחרת הנשים הלאומית של ארצות הברית במשחקה נגד נבחרת קולומביה. בכך עשתה היסטוריה בהיותה השחקנית הנכה הראשונה שמשחקת בנבחרת הנשים הלאומית של ארצות הברית כשחקנית "רגילה" לכל דבר.

בשנת 2022 נבחרה לנבחרת העונה בתפקידה כמגנה.

## ראו גם

* האנסל אנמנואל

## קישורים חיצוניים

* דף השחקנית באתר Soccerway

## הערות שוליים

קטגוריה:אמריקאים ילידי פלורידה
קטגוריה:כדורגלניות אמריקאיות
קטגוריה:בוגרות אוניברסיטת המדינה של פלורידה
קטגוריה:בוגרי אוניברסיטת המדינה של פלורידה
קטגוריה:פלורידה: כדורגלנים
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
Dolls (מיני-אלבום)

***Dolls*** (בעברית: **בובות**) הוא מיני-אלבום הבכורה של הזמרת-יוצרת הפיליפינית-אמריקאית בלה פורץ'. האלבום יצא לאור ב-12 באוגוסט 2022, על ידי חברת התקליטים וורנר רקורדס.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2022
קטגוריה:מיני-אלבומים באנגלית
קטגוריה:אלבומי חברת וורנר רקורדס
איינסלי סיגר

**איינסלי סיגר** (באנגלית: **Ainsley Seiger**; נולדה ב-4 בספטמבר 1998) היא שחקנית אמריקאית הידועה בתפקידה כג'ט סלוטמאקרס בתוכנית "חוק וסדר: פשע מאורגן".

## ראשית חייה
סיגר נולדה בשנת 1998 בעיר קארי בצפון קרוליינה, ארצות הברית, לאמא זמרת אופרה ואבא תכשיטן. היא למדה בתיכון אפקס, וסיימה תואר ראשון בשנת 2020 באוניברסיטת צפון קרוליינה לאומנות בוינסטון סיילם.

## קריירה

### התחלת הקריירה
סיגר החלה את הקריירה שלה בתיאטרון, בעודה בתיכון. היא הופיעה בברודוויי בשנת 2016 בתפקיד ונסדיי אדמס ממשפחת אדמס, תפקיד עליו זכתה בפרס תיאטרון. היא הופיעה במספר סרטים קצרים ביניהם הסרט "American Waste" ב-2019 בתפקיד ג'ואן.

### חוק וסדר: פשע מאורגן
בשנת 2021 היא הצטרפה לצוות של הסדרה "חוק וסדר: פשע מאורגן". במסגרת תפקידה הופיעה גם במספר פרקים בסדרה "חוק וסדר: מדור מיוחד". בתפקידה כג'ט סלוטמאקרס היא משמשת כחלק מהיחידה של הפשע המאורגן, תחת סמלת איאנה בל (דניאל מונה טרואיט).

## חיים אישיים
סיגר משתמש/ת/ים בכל כינויי הגוף her/she/they ומגדיר/ה עצמם כביסקסואל.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:בוגרות בית הספר לאמנויות של אוניברסיטת קרוליינה הצפונית
קטגוריה:שחקנים אמריקאים
קטגוריה:שחקניות אמריקאיות
קטגוריה:שחקני תיאטרון אמריקאים
קטגוריה:שחקניות תיאטרון אמריקאיות
קטגוריה:ביסקסואליות אמריקאיות
קטגוריה:שחקנים להט"בים אמריקאים
קטגוריה:אמריקאים שנולדו ב-1998
קטגוריה:אמריקאיות שנולדו ב-1998
רינפוצ'ה

**רינפוצ'ה** (בכתב טיבטי: **རིན་པོ་ཆེ**) הוא תואר כבוד בשפה הטיבטית. משמעותו המילולית היא "יקר/ת ערך". התואר יכול להתייחס לאישיות, מקום או דבר.

המילה מורכבת משלושה חלקים: rin (ערך), po (סיומת ההופכת את התואר לשם עצם), chen (גדול).

המילה משמשת בבודהיזם הטיבטי כתואר כבוד בעת פנייה ללאמות ומורי דהרמה מבוגרים, מכובדים ובולטים, כמו גם לאלו המוכרים כגלגול נשמות של דמויות בולטות מהעבר. הביטוי משמש גם כינוי כבוד לאבות מנזר של מנזרים בודהיסטים.

## רשימה של רינפוצ'ה ידועים
* גייאלווה רינפוצ'ה (כינויו של הדלאי לאמה הנוכחי בפי הטיבטים)
* קאלו רינפוצ'ה
* סוג'יאל רינפוצ'ה
* טולקו אורגיאן רינפוצ'ה

## ראו גם
* טולקו – אישיות המוכרת כלידה מחדש של מתרגל/ת במסורת הבודהיזם הטיבטי.
* הר קאילאש – נקרא לעיתים קרובות בשפה הטיבטית *גאנג רינפוצ'ה* עקב קדושתו.

## קישורים חיצוניים

קטגוריה:בודהיזם טיבטי
אלאהה סורור

**מרים אלאהה סורור** (בפרסית: **الهه سرور**; נולדה ב-1988) היא זמרת פופ אפגניסטנית, בת המיעוט ההזארי. זכתה לפופולריות רבה באפגניסטן ומחוצה לה לאחר שהשתתפה בתוכנית הטלוויזיה "כוכב נולד" באפגניסטן, ולאחר מכן התפרסמה בשירי המחאה שכתבה נגד שלטון הטליבאן. בשנת 2020 זכתה בתואר "האומנית החדשה המבטיחה ביותר" של המגזין הבריטי "Songlines".

## ביוגרפיה
סורור נולדה באיספהן, איראן, למשפחה של פליטים הזארים שנמלטו מביתם עקב מלחמת אפגניסטן, והתגוררה באיראן במשך 14 שנה. היא ומשפחתה חזרו לאפגניסטן בשנת 2005, לאחר נפילת שלטון הטליבאן. במהלך לימודיה התיכוניים עבדה סורור ככתבת חדשות בתחנת רדיו מקומית בעיר קונדוז, בצפון אפגניסטן, וגם בסוכנות ידיעות מקומית. באותה עת ארגנה קבוצות של נשים ונערות בשכונתה שלא הורשו ללמוד בבית הספר על פי חוקי הטליבאן, ולימדה אותן קרוא וכתוב ומתמטיקה. סורור יצאה בגלוי נגד דעות שמרניות והצהירה על מטרתה להיאבק למען חברה שוויונית יותר. עקב כך קיבלה איומים על חייה מתושבים שתמכו בטליבאן, והיא ומשפחתה נאלצו לעזוב את קונדוז.

לאחר שעברה עם משפחתה לקאבול בשנת 2007, החלה סורור לפתח קריירה מוזיקלית. היא למדה בבית ספר למוזיקה, שם התמחתה במוזיקה עממית אפגנית מסורתית, המשלבת גם הרמוניה מערבית. היא החלה להופיע עם להקה אפגנית, ללא הסכמה או תמיכה ממשפחתה, שהתנגדו לקריירה שלה כמוזיקאית. כאשר נודע להם, מנעו ממנה להופיע במשך שנה.

בשנת 2009 הופיעה בטלוויזיה בתוכנית Afghan Star, גרסה מקומית של "כוכב נולד". היא הייתה ההזארית הראשונה שהופיעה בתוכנית, וזכתה לפופולריות רבה באפגניסטן ומחוצה לה. לאחר מכן הוציאה לאור מספר אלבומים עם שירים מקוריים, בסגנון המשלב מוזיקה אפגנית מסורתית עם פופ מודרני. רבים משיריה הם שירי מחאה פוליטיים. לדוגמה, בשנת 2010 הקליטה שיר בשם "Sangsar" המבקר בגלוי את חוקי השריעה המאפשרים סקילה באפגניסטן.

פעילותה של סורור גרמה לגל חדש של איומים עליה ועל משפחתה, ובשנת 2011 היא נאלצה לברוח מאפגניסטן ועברה להתגורר בהודו, ולאחר שנה היגרה ללונדון והחלה ללמוד אנימציה. היא ממשיכה להקליט שירים ולהופיע באירופה ובאוסטרליה.

בשנת 2015 השתתפה בתחרות כישרונות ושירה בטלוויזיה האיראנית.

בשנת 2019 הוציאה את האלבום "Songs Of Our Mothers" עם מוזיקאים בריטים. השירים באלבום הם עיבודים מודרניים לשירי עם אפגנים שבוצעו באופן מסורתי על ידי נשים. הם מהווים, לדבריה, "מחאה נועזת נגד אי-השוויון המגדרי, הסקסיזם והמיזוגניה הקיימים בעולם." היא מנסה להיות קול עבור "נשים ברחבי העולם שדמותן נמחקה וקולן נאסר."

בשנת 2020 זכתה בתואר "האומנית החדשה המבטיחה ביותר" של המגזין הבריטי .

בשנת 2022 הופיעה בסרט תיעודי שהופק על ידי Human Rights Watch אודות השפעת החינוך על חייהן של נערות באפגניסטן, ועל הוראות הטליבאן למנוע מנערות ללמוד.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות
קטגוריה:אפגניסטן: תרבות
קטגוריה:אפגניות שנולדו ב-1988
דניאל ואן דה דונק

**דניאל ואן דה דונק** (בהולנדית: **Daniëlle van de Donk**; נולדה ב-5 באוגוסט 1991 בהולנד) היא כדורגלנית הולנדית, המשחקת בעמדת החלוצה או הקשרית באולימפיק ליון שבליגה הצרפתית הראשונה ובנבחרת הולנד.

## ביוגרפיה
ואן דה דונק נולדה בוולקנסווארד שבהולנד, ובגיל צעיר החלה לשחק כדורגל עם בנים. בגיל ארבע כבר הצטרפה למועדון הכדורגל המקומי ומאוחר יותר עברה לקבוצת אונה.

## קריירה
בגיל 17 הצטרפה לקבוצת וילם מהליגה ההולנדית הראשונה ושיחקה בה במשך שלוש עונות. בעונה השנייה בקבוצה סבלה מקרע ברצועה הצולבת ונעדרה במשך מספר חודשים עד שחזרה לאיתנה. בעונת 2011/2012 עברה לקבוצת ונלו והגיעה איתה עד גמר הגביע ההולנדי. לאחר עונה אחת עברה לאיינדהובן ושיחקה בה שלוש עונות כשגם איתה הצליחה להגיע ב-2014 עד גמר הגביע ההולנדי.

באמצע 2015 הועברה לגוטנבורג מליגת העל השוודית אך כבר בסוף אותה שנה חתמה על חוזה בארסנל שבסופר ליג האנגלית. בעונה זו זכתה עם הקבוצה בגביע האנגלי. במהלך שש העונות בהן שיחקה בארסנל הפכה לשחקנית משמעותית בקבוצה והובילה אותה לזכייה באליפות בעונת 2018/2019. במהלך השנים זכתה לכינוי די וי די (DVD) שהוא קיצור של שמה וכך חתמה במכתב הפרידה שפרסמה לאוהדי הקבוצה.
ממוזער|240px|שמאל| ואן דה דונק במהלך משחק של ארסנל ב-2020

ב-2021 חתמה על חוזה לשנתיים באולימפיק ליון שבליגה הצרפתית הראשונה, וכבר בעונת 2021/2022 זכתה איתה בדאבל מקומי וכן בליגת האלופות לנשים. ב-27 בנובמבר 2021 קרעה את גיד האכילס ונעדרה ממרבית העונה.

## נבחרת הולנד
ממוזער|שמאל|ואן דה דונק במדי נבחרת הולנד ביורו 2013
ואן דה דונק שיחקה בנבחרות הצעירות של הולנד ורשמה בהן 14 הופעות בהן כבשה שער אחד.

את הופעת הבכורה שלה בנבחרת הבוגרת ערכה בגיל 19 ב-15 בדצמבר 2010 במשחק מול מקסיקו. היא לקחה חלק בביורו 2013 וגם במונדיאל 2015 אך ללא הישגים משמעותיים לנבחרת הולנד.

ואן דה דונק הייתה שותפה משמעותית לזכייתה של הולנד ביורו 2017 שנערך על אדמתה וגם להגעה לגמר במונדיאל 2019, בו הפסידה לארצות הברית 2–0.

ב-8 באוקטובר 2021 ערכה את הופעתה ה-100 בנבחרת ואף כבשה שער נגד נבחרת רוסיה.

ואן דה דונק זומנה לסגל נבחרת הולנד ליורו 2022 ואף כבשה את שער הניצחון במשחק בשלב הבתים נגד פורטוגל.

## חיים אישיים
כאשר שיחקה בארסנל הייתה במערכת יחסים עם חברתה לקבוצה בת' מיד ואף גרה בדירתה בתקופת הקורונה.

כיום במערכת יחסים עם שחקנית קבוצתה ליון - אלי קרפנטנר.
## תארים
ממוזער|שמאל|ואן דה דונק (מחזיקה את הפרס) עם ארסנל בחגיגות האליפות
;ארסנל
*אליפות אנגליה: 2018/19
*הגביע האנגלי: 2015/2016
*גביע הליגה האנגלי: 2017/18

אולימפיק ליון (נשים)
* אליפות צרפת: 2021/22
* הגביע הצרפתי: 2021/22
* ליגת האלופות לנשים: 2021/22
;
;נבחרת הולנד
*אליפות אירופה: 2017
*סגנית גביע העולם: 2019
*גביע אלגארבה: 2018

## קישורים חיצוניים

## הערות שוליים

קטגוריה:חלוצות כדורגל הולנדיות
קטגוריה:חלוצי כדורגל הולנדים
קטגוריה:כדורגלניות הולנדיות
קטגוריה:ילידות 1991
קטגוריה:הולנדים שנולדו ב-1991
קטגוריה:כדורגלניות הולנדיות באולימפיאדת טוקיו (2020)
לאה קייט

**לאה קייט קלמנסון** (באנגלית: **Leah Kate Kalmenson**; נולדה ב-9 בספטמבר 1992) היא זמרת אמריקאית. קייט הוציאה את מיני-אלבום הבכורה שלה, *Impulse*, ביוני 2019. בשנת 2022 הוציאה את הסינגל "", שזכה להצלחה באוסטרליה ובממלכה המאוחדת.

## ראשית חייה
לאה קייט נולדה וגדלה בקליפורניה, ולמשפחתה הייתה תחנת רדיו.

## קריירה
בשנת 2018, קייט החלה לפרסם גרסאות כיסוי לשירים בערוץ היוטיוב שלה. בפרק הזמן הזה היא הוציאה את מיני-אלבום הבכורה שלה, *Impulse*, שכלל את הסינגלים "" ו-"So Good". לאחר מכן הוציאה את הסינגלים "Visions" ו-"Bad Idea". ביוני 2020, הוציאה את הסינגל "Fuck Up the Friendship" שזכה להצלחה רבה ברשת שיתוף הווידאו, טיקטוק וצבר למעלה מ-68 מיליון השמעות בספוטיפיי. לאחר מכן, הוציאה את הסינגלים: "Grave" ,"Boyfriend" ו-"Boy Next Door".

בשנת 2021, הוציאה קייט את הסינגלים "Calabasas" ו-"Veronica" שנכללו במיני-אלבום השני שלה, **', שיצא לאור ב-1 באוקטובר. קייט סיפרה בריאיון שהיא הייתה אמורה לצאת ל[[סיבוב הופעות|סיבוב ההופעות]] ברחבי [[ארצות הברית]] ו[[קנדה]], אך הוא נדחה וכלל שתי הופעות בלבד בשל התפרצות [[מגפת הקורונה]]. ב-24 בספטמבר 2021, הוציאה את הסינגל "Shit Show". לאחר מכן, הוציאה את הסינגל החמישי והאחרון שלה "FU Anthem"; שניהם נכללו במיני-אלבום, **'.

במרץ 2022, הוציאה קייט את הסינגל "Dear Denny", שזכה להצלחה גם כן בטיקטוק ולאחר מכן, הוציאה את הסינגל "", השיר הראשון שלה שהופץ בהוצאת חברת תקליטים גדולה, 10k פרוג'קטס. השיר המשיך לצבור הצלחה בטיקטוק, כמו גם במצעדים שונים במדינות רבות באירופה. בנוסף, השתתפה קייט בסיבוב ההופעות "Life Support Tour", של הזמרת מדיסון ביר. השיר הגיע בסופו של דבר למקום השני במצעד השירים מתחת להוט 100 בארצות הברית והגיע ל-40 העליונים במצעדים באוסטרליה, ניו זילנד, הולנד ובריטניה. בהמשך השנה, הופיעה קייט כמופע חימום של ההרכב צ'ייס אטלנטיק בסיבוב ההופעות שלו, "Cold Nights", ברחבי אמריקה הצפונית. ב-24 ביולי 2022, הוציאה קייט את הסינגל "Twinkle Twinkle Little Bitch". במהלך השנה, הוציאה את הסינגלים "Life Sux","Monster" ו-"Hot All the Time" שנכללו במיני-אלבום השלישי שלה, *Alive and Unwell*, שיצא לאור ב-28 באוקטובר. במקביל לצאת המיני-אלבום יצאה קייט לסיבוב הופעות הראשון שלה הנקרא, "Alive and Unwell Tour".

## דיסקוגרפיה
### אלבומי אולפן
* 2023: *[[Super Over]]*
* 2025: *[[Genius (אלבום של לאה קייט)|Genius]]*

### מיני-אלבומים
* 2019: *[[Impulse]]*
* 2021: **
* 2022: *[[Alive And Unwell]]*

## הופעות
### סיבובי הופעות
* 2022: "Alive and Unwell Tour"

### מופעי חימום
* 2022: "Life Support Tour" - מדיסון ביר
* 2022: "Cold Nights Tour" - צ'ייס אטלנטיק

## קישורים חיצוניים

* 

## הערות שוליים

קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
האלבומים הבין-לאומיים הנמכרים ביותר בכל הזמנים בישראל

**האלבומים הבין-לאומיים הנמכרים ביותר בכל הזמנים בישראל** כוללים מספר אלבומי אולפן בלבד.

שני האלבומים הבין-לאומיים הנמכרים ביותר בישראל הם  (1995) של הזמרת-יוצרת האמריקאית מדונה ו- (1982) של הזמר האמריקאי מייקל ג'קסון. הנתונים נדלו בתקופות שונות, כך שייתכנו שינויים. בנוסף לכך, אלבומה של מדונה הוא אלבום האוסף הבין-לאומי הנמכר ביותר בכל הזמנים בישראל.

עד ספטמבר 2012 אלבום שמכר 20,000 עותקים קיבל תואר זהב, ואילו אלבום שמכר 40,000 עותקים קיבל מעמד פלטינה. החל מספטמבר 2012 אלבום שמכר 15,000 עותקים זכאי למעמד זהב, ואילו אלבום שמכר 30,000 עותקים זכאי למעמד פלטינה (לאמנים ישראלים). לאמנים בין־לאומיים הקריטריונים למעמד זהב עומדים על 10,000 עותקים, בעוד שמעמד פלטינה מתקבל לאחר מכירת 20,000 עותקים.

## הרשימה

## ראו גם
* האלבומים הישראליים הנמכרים ביותר בכל הזמנים

## קישורים חיצוניים

* 


## הערות שוליים

קטגוריה:אלבומים
קטגוריה:דירוג בנושא מוזיקה
קטגוריה:ישראל: דירוג
פסגת קורנר

**פסגת קורנר** (באנגלית: **Corner Peak**) היא פסגה בעלת צורה פירמידלית, הממוקמת בצפון-מזרח רמת סרדנוגורי, בצפון-מערב חצי האי טריניטי, בצפון-מזרח חצי האי האנטארקטי, בארץ גרהאם שבאנטארקטיקה.

שיא גובהה של הפסגה 930 מטרים מעל פני הים.

המדרון הצפוני של הפסגה - הוא מדרון סלעי חשוף.

פסגת קורנר ממוקמת 15 קילומטרים מזרחית - דרום-מזרחית מכף רוקמורל.

פסגת קורנר מהווה את הפינה של העמק הקרחוני הרחב, בו זורם קרחון מאלוראד. במעלה זרם הקרחון, לכיוון דרום-מזרח, העמק מתרומם בגובהו. הקרחון זורם מפסגת קורנר לכיוון צפון-מערב והופך להיות הדום קרח, בצידו הצפון-מערבי של חצי האי טריניטי.

## היסטוריה
### מיפוי אזור הפסגה

סקר שטחי חסות איי פוקלנד ערך בשנת 1946 סקר של אזור הפסגה.

### מקור השם

שמה של הפסגה ניתן לה על ידי סקר שטחי חסות איי פוקלנד.

השם הוא תיאורי (בהתייחס למיקום הפסגה בפינה של עמק, בה הקרחון משנה כיוון).

באנגלית המילה "קורנר" משמעה פינה.

קורנר
מרגרט צ'לימו קיפקמבוי

**מרגרט צ'לימו קיפקמבוי** (באנגלית: **Margaret Chelimo Kipkemboi**; נולדה ב-9 בפברואר 1993) היא אתלטית קנייתית, סגנית אלופת העולם (דוחה 2019) בריצת 5000 מטר, ובעלת מדליית ארד באליפות העולם (יוג'ין 2022) בריצת 10,000 מטר.

## ביוגרפיה

### 2015
במשחקי אפריקה שנערכו בברזוויל, הרפובליקה של קונגו ב-2015 היא זכתה במדליית זהב בריצת 5000 מטר בתוצאה של 15:30.15 דקות.

### 2016
#### סגנית אלופת אפריקה
באליפות אפריקה שנערכה בדרבן שבדרום אפריקה בשנת 2016 זכתה  במדליית כסף בריצת 5000 מטר בתוצאה של 15:07.56 דקות.

### 2017
באליפות העולם שנערכה בלונדון, הממלכה המאוחדת סיימה במקום החמישי בריצת 5000 מטר בתוצאה של 14:48.74 דקות.

### 2019
#### סגנית אלופת העולם
באליפות העולם שנערכה בדוחה שבקטר זכתה במדליית כסף בריצת 5000 מטר בשיא אישי חדש של 14:27.49 דקות, אחרי בת ארצה הלן אובירי (14:26.72 דקות) ולפני קונסטנצה קלוסטרהאלפן מגרמניה (14:28.43 דקות).

### 2022
באליפות העולם שנערכה ביוג'ין, אורגון שבארצות הברית ביולי 2022 זכתה במדליית ארד בריצת 10,000 מטר בשיא אישי חדש של 30:10.07 דקות, אחרי לטסנבט גידיי מאתיופיה (30:09.04 דקות) והלן אובירי (30:10.02 דקות).

## שיאים אישיים
### אצטדיון
* ריצת 3000 מטר: 8:21.53 דקות (2021)
* ריצת 5000 מטר: 14:23.67 דקות (2023)
* ריצת 10,000 מטר: 29:27.59 דקות (2024)

## קישורים חיצוניים

קטגוריה:אתלטיות קנייתיות
קטגוריה:רצים קנייתים למרחקים ארוכים
קטגוריה:רצות 5000 מטר
קטגוריה:קנייתיות שנולדו ב-1993
האלבומים הנמכרים ביותר בכל הזמנים באוסטריה

זוהי **רשימה של האלבומים הנמכרים ביותר בכל הזמנים באוסטריה** לפי נתונים שפורסמו ידי איגוד תעשיית ההקלטות האוסטרי (IFPI Austria).

האלבום הנמכר ביותר בכל הזמנים הזמנים באוסטריה הוא אלבום האולפן השישי של מייקל ג'קסון, *[[Thriller]]* (1982).

## תארים
איגוד תעשיית ההקלטות האוסטרי (IFPI Austria) מעניק "תארים" למכירת אלבומים, בדומה לאלה של ה-RIAA. חלוקת התארים השתנתה ב-2001, וכן הלאה.

## האלבומים הנמכרים ביותר בכל הזמנים באוסטריה

## הערות שוליים

אוסטריה
טעות של החיים

"**טעות של החיים**" הוא אלבום הבכורה של הזמר הישראלי קובי פרץ. את האלבום הוציאה בשנת 1993 לאור חברת התקליטים הליקון. מתוך האלבום פורסמו שני סינגלים: "טעות של החיים" ו"סוד האושר". הוא לא זכה להצלחה בישראל פרט למועדוני ז'אנר המזרחית.

## רשימת רצועות

## קישורים חיצוניים
* 

קטגוריה:אלבומי בכורה מ-1992
קטגוריה:אלבומי קובי פרץ
קטגוריה:אלבומים בעברית
קטגוריה:אלבומי חברת הליקון
האלבומים הנמכרים ביותר בכל הזמנים באינדונזיה

זוהי **רשימה של האלבומים הנמכרים ביותר בכל הזמנים באוסטריה** לפי נתונים שפורסמו ידי איגוד תעשיית ההקלטות האינדונזי (ASIRI).

האלבום הנמכר ביותר בכל הזמנים הזמנים באינדונזיה הוא אלבום האולפן השישי של וסטלייף, *Coast to Coast* (2000).

## תארים
איגוד תעשיית ההקלטות האינדונזי (ASIRI) מעניק "תארים" למכירת אלבומים, בדומה לאלה של ה-RIAA.

**אלבומים מקומיים**
* זהב: 15,000
* פלטינה: 30,000

**אלבומים בין־לאומיים**
* זהב: 5,000
* פלטינה: 10,000

## האלבומים הנמכרים ביותר בכל הזמנים באינדונזיה
### אלבומים מקומיים

### אלבומים בין־לאומיים

## הערות שוליים

אינדונזיה
חץ האהבה

"**חץ האהבה**" הוא אלבום האוסף השני של הזמר הישראלי קובי פרץ. את האלבום הוציאה בשנת 1999 לאור חברת התקליטים הליקון. האלבום מכיל בעיקר מחרוזות מהופעות חיות וגרסה מחודשת לשיר "אהבת נעורים" מאלבומו הראשון, טעות של החיים.

## רשימת רצועות

## הערות שוליים

## קישורים חיצוניים

קטגוריה:אלבומי קובי פרץ
קטגוריה:אלבומים בעברית
קטגוריה:אלבומי חברת הליקון
What's Twice?

****** (מסוגנן כ-) הוא המיני-אלבום החמישי של להקת הבנות הדרום-קוריאנית טווייס. הוא יצא לאור באופן בלעדי ביפן ב-24 בפברואר 2017 על ידי וורנר מיוזיק יפן וכולל ארבעה שירים קוריאנים שנלקחו משלושת המיני-אלבומים הראשונים שלה: *[[The Story Begins]]*, *[[Page Two]]* ו-*[[Twicecoaster: Lane 1]]*.

 יצא לאור ב-24 בפברואר 2017 בתור אמצעי הקידום של Twice, לסינגל הראשון שהוציאה ביפן ביוני 2017. אלבום האולפן היפני הראשון שלה, **, יצא לאור ב-28 ביוני 2017, והוא אוסף של גרסאות יפניות לסינגלים הקוריאניים הקודמים שלה.  הופיע לראשונה במקום השני במצעד האלבומים של *[[Oricon]]* וקיבל את תואר הפלטינה על ידי איגוד תעשיית ההקלטות היפני (RIAJ) בעקבות מכירות של למעלה מ-250,000 עותקים פיזיים במדינה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומים מ-2017
קטגוריה:מיני-אלבומים של טווייס
קטגוריה:מיני-אלבומים בקוריאנית
קטגוריה:אלבומי חברת וורנר מיוזיק יפן
קטגוריה:מיני-אלבומי חברת JYP אנטרטיינמנט
Autopsy

**Autopsy** (בעברית: "**נתיחה שלאחר המוות**", תעתיק: "אוטופסי") היא להקת דת' מטאל אמריקאית שהוקמה ב-1987 על ידי כריס רייפרט ואריק קטלר. הלהקה התפרקה ב-1995 אך התאחדה ב-2009. הלהקה נחשבת למשפיעה מאוד ולחלוצה בסגנון הדת' מטאל והדת'-דום.

## היסטוריה
אוטופסי הוקמה ב-1987 על ידי כריס רייפרט ואריק קטלר, זמן קצר לאחר עזיבתו של רייפרט מהלהקה החלוצה דת'. בשנת 1989, הלהקה הוציאה את אלבום הבכורה שלה, Severed Survival, אשר הכיל גישה שונה ואיטית יותר לדת' מטאל, בהשפעת דום מטאל. האלבום הבא, Mental Funeral, בישר על המשך הלהקה בסגנון זה, ומאז הוזכר על ידי להקות דת' מטאל רבות אחרות כמשפיע במיוחד. האלבום השלישי שלהם, Acts of the Unspeakable, הציג שירים קצרים יותר וסאונד המושפע יותר מגריינדקור. עם זאת, הלהקה לא זנחה את האלמנטים של דום מטאל. סיבוב הופעות קשה בארצות הברית בשנת 1993 הוביל להחלטה לפרק את אוטופסי לאחר הקלטת אלבום אחרון. האלבום Shitfun, שיצא בתחילת 1995, הושפע מאוד מהארדקור פאנק והכין את המעריצים ל-Abscess (להקת דת' מטאל/הארדקור פאנק), בעבר פרויקט צדדי של דני קורלס וכריס רייפרט, שיהפוך ללהקה הראשית שלהם לאחר הפירוק של אוטופסי.

### איחוד
לאחר מספר שנים של ספקולציות לגבי איחוד אוטופסי, ושלילת האפשרות, חברי הלהקה התאחדו לזמן קצר בספטמבר 2008 כדי להקליט שתי רצועות חדשות עבור המהדורה המיוחדת של הבכורה הקלאסית Severed Survival משנת 1989, אשר שוחררה מחדש ב-23 בפברואר 2009. רצועות אלו, המסמנות את ההקלטה הראשונה של הלהקה מאז 1995, כלולות בדיסק השני של ההוצאה המחודשת. ביולי 2009, הוכרז שהלהקה התאחדה שוב, והיא הופיעה בפסטיבל המוות של מרילנד (Maryland Deathfest) בשנה שלאחר מכן, הופעה שהתקיימה במאי 2010. ב-2 ביוני של אותה שנה, הוכרז ש-Abscess התפרקה, ואוטופסי הודיעו מיד כי הם התאחדו לצמיתות. הם הוציאו מיני אלבום The Tomb Within בספטמבר 2010, Macabre Eternal ב-2011, The Headless Ritual ב-2013 ו-Tourniquets, Hacksaws and Graves ב-2014. אוטופסי הוציאו מיני אלבום Skullgrinder ב-27 בנובמבר 2015, ומיני אלבום נוסף, Puncturing the Grotesque ב-15 בדצמבר 2017. הלהקה עובדת כעת על אלבום חדש, Morbidity Triumphant, שאמור לצאת לאור ב-30 בספטמבר 2022.

## חברי הלהקה
כל חברי הלהקה הם עקביים (נשארו לכל אורך שנות הפעילות של הלהקה), מלבד הבסיסטים, אשר נהגו להתחלף.
* כריס רייפרט - שירה, תופים (1995-1987, 2008, 2009-הווה)
* אריק קטלר - שירה, גיטרה (1995-1987, 2008, 2009-הווה)
* דני קורלס - גיטרה (1995-1988, 2008, 2009-הווה)
* גרג ווילקינסון - גיטרה בס (2021-הווה)

### חברים לשעבר
* אריק אייגארד - גיטרה בס (1988-1987)
* קן סורוורי - גיטרה בס (1988)
* סטיב קטלר - גיטרה בס (1991-1990)
* ג'וש בארון - גיטרה בס (1993-1991)
* פרנק "פריווי" מיליורה - גיטרה בס (1995-1993)
* ג'ו אלן - גיטרה בס (2021-2010)

## דיסקוגרפיה

## קישורים חיצוניים

* 

## הערות שוליים

קטגוריה:להקות דת' מטאל
קטגוריה:רביעיות מוזיקליות
קטגוריה:קליפורניה: להקות
צ'ייס אילי

**צ'ייס אילי פוסטר ג'קסון** (באנגלית: **Chase Foster Ealey**; נולדה ב-20 ביולי 1994) היא אתלטית אמריקאית. פעמיים ברציפות אלופת העולם (יוג'ין 2022 ובודפשט 2023), סגנית אלופת עולם (טוקיו 2025) ואלופת העולם באולם (טורון 2026) בהדיפת כדור ברזל.

## ביוגרפיה
אילי נולדה בספרינגפילד שבאילינוי, ארצות הברית. בשנת 2024 התחתנה עם מיטשל ג'קסון והחלה להתחרות תחת השם צ'ייס ג'קסון.

### 2019
באליפות העולם שנערכה בדוחה שבקטר בספטמבר 2019 סיימה במקום שביעי בהדיפת כדור ברזל בתוצאה של 18.82 מטר.

### 2022
#### סגנית אלופת העולם באולם
באליפות העולם באולם שנערכה בבלגרד שבסרביה במרץ 2022 היא זכתה במדליית כסף בהדיפת כדור ברזל בתוצאה של 20.21 מטר, אחרי אוריול דונגמו מפורטוגל (20.43 מטר) ולפני יסיקה סכילדר מהולנד (19.48 מטר).

#### אלופת העולם
באליפות העולם שנערכה ביוג'ין, אורגון, ארצות הברית ביולי אותה שנה היא זכתה במדליית זהב בהדיפת כדור ברזל בתוצאה של 20.49 מטר, לפני גונג ליג'יאו מהרפובליקה העממית של סין (20.39 מטר) ויסיקה סכילדר (19.77 מטר).

### 2023
#### פעם שנייה ברציפות אלופת העולם
באליפות העולם שנערכה בבודפשט, הונגריה ב-26 באוגוסט אותה שנה היא זכתה בפעם השנייה ברציפות במדליית זהב בהדיפת כדור ברזל בתוצאה של 20.43 מטר, לפני שרה מיטון מקנדה (20.08 מטר) וגונג ליג'יאו (19.69 מטר).

בגמר ליגת היהלום שנערך ביוג'ין בספטמבר היא קבעה בהדיפת כדור ברזל שיא לאומי חדש של 20.76 מטר.

### 2024
באליפות העולם באולם שנערכה בגלאזגו, הממלכה המאוחדת ב-1 במרץ 2024 היא זכתה במדליית ארד בהדיפת כדור ברזל בתוצאה של 19.67 מטר, אחרי שרה מיטון (20.22 מטר) וימיסי אוגונלייה מגרמניה (20.19 מטר).

באולימפיאדת פריז סיימה במקום 17 בהדיפת כדור ברזל בתוצאה של 17.60 מטר.

### 2025
באליפות העולם באולם שנערכה במרץ בנאנג'ינג שבסין זכתה במדליית ארד בהדיפת כדור ברזל בתוצאה של 20.06 מטר, אחרי שרה מיטון (20.48 מטר) ויסיקה סכילדר (20.07 מטר).

באליפות העולם שנערכה בספטמבר בטוקיו שביפן זכתה במדליית כסף בהדיפת כדור ברזל בתוצאה של 20.21 מטר, אחרי יסיקה סכילדר (20.29 מטר) ומאדי וישי מניו זילנד (20.06 מטר).

### 2026
#### אלופת העולם באולם
באליפות העולם באולם שנערכה במרץ בטורון שבפולין זכתה במדליית זהב בהדיפת כדור ברזל בתוצאה של 20.14 מטר, לפני שרה מיטון (19.78 מטר) ואקסלינה יוהנסון משוודיה (19.75 מטר).
## שיאים אישיים
### אצטדיון
* הדיפת כדור ברזל: 20.95 מטר (2025), **שיא ארצות הברית**

## קישורים חיצוניים

קטגוריה:אמריקאים ילידי אילינוי
קטגוריה:ספרינגפילד (אילינוי): אישים
קטגוריה:הודפות כדור ברזל אמריקאיות
קטגוריה:הודפי כדור ברזל אמריקאים
קטגוריה:אתלטיות אמריקאיות
קטגוריה:אלופות עולם באתלטיקה
קטגוריה:אתלטיות אמריקאיות באולימפיאדת פריז (2024)
קטגוריה:אילינוי: אתלטים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
סימון איהאמר

**סימון איהאמר** (בגרמנית: **Simon Ehammer**; נולד ב-7 בפברואר 2000) הוא אתלט שווייצרי, זוכה מדליית ארד באליפות העולם (יוג'ין 2022) בקפיצה לרוחק, שיאן העולם ואלוף העולם באולם (גלאזגו 2024, טורון 2026) וסגן אלוף העולם באולם (בלגרד 2022) בקרב שבע וסגן אלוף אירופה (מינכן 2022) בקרב עשר.

## ביוגרפיה
איהאמר זכה במדליית זהב בקרב עשר באליפות העולם באתלטיקה עד גיל 20 בשנת 2019, ובמדליית זהב בקפיצה לרוחק באליפות אירופה באתלטיקה עד גיל 23 בשנת 2021.

### 2022
#### סגן אלוף העולם באולם
באליפות העולם באולם שנערכה בשנת 2022 בבלגרד שבסרביה זכה במדליית כסף בקרב שבע בתוצאה של 6363 נקודות, אחרי דמיאן וורנר מקנדה (6489 נקודות) ולפני אשלי מולוני מאוסטרליה (6344 נקודות).

#### סגן אלוף העולם
באליפות העולם שנערכה ביוג'ין, אורגון, ארצות הברית ביולי 2022 הוא זכה במדליית ארד בקפיצה לרוחק בתוצאה של 8.16 מטר, אחרי וונג ג'יאנאן מהרפובליקה העממית של סין (8.36 מטר) ומילטיאדיס טנטוגלו מיוון (8.32 מטר).

#### סגן אלוף אירופה
חודש לאחר מכן, באליפות אירופה שנערכה במינכן, גרמניה באוגוסט הוא זכה במדליית כסף בקרב עשר בשיא לאומי חדש של 8468 נקודות, אחרי ניקלאס קאול מגרמניה (8545 נקודות) ולפני יאנק אויגלנה מאסטוניה (8346 נקודות).

### 2023
באליפות העולם שנערכה בבודפשט, הונגריה סיים במקום תשיעי בקפיצה לרוחק בתוצאה של 7.87 מטר.

### 2024
באליפות העולם באולם שנערכה בגלאזגו, סקוטלנד זגה איהאמר במדליית זהב בקרב 7 בשיא לאומי של 6418 נקודות, לפני סנדר סקוטהיים מנורווגיה (6407 נקודות) ויוהנס ארם מאסטוניה (6340 נקודות).

באליפות אירופה שנערכה ברומא, איטליה זכה איהאמר במדליית ארד בקפיצה לרוחק בתוצאה של 8.31 מטר, אחרי מילטיאדיס טנטוגלו (8.65 מטר) ומתיה פורלאני מאיטליה (8.38 מטר).

באולימפיאדת פריז סיים במקום רביעי בקפיצה לרוחק בתוצאה של 8.20 מטר.

### 2025
באליפות אירופה באולם שנערכה באפלדורן זכה במדליית כסף בקרב 7 בתוצאה של 6506 נקודות, אחרי סנדר סקוטהיים (6558 נקודות) וטיל שטיינפורת מגרמניה (6,388 נקודות)

באליפות העולם באולם שנערכה בנאנג'ינג סיים במקום תשיעי בקפיצה לרוחק בתוצאה של 7.99 מטר.

### 2026
באליפות אירופה באולם שנערכה בפולין זכה במדליית זהב בקרב 7 בתוצאה של 6670 נקודות המהווה שיא עולם באולם. במהלך התחרות שבר גם 3 שיאים אישיים, בריצת 60 מטר, 60 מטר משוכות (שיא עולם בתוך קרב 7, 7.52 שניות) וריצת 1000 מטר.

## שיאים אישיים
### אצטדיון
* ריצת 100 מטר: 10.46 שניות (2022)
* ריצת 200 מטר: 21.14 שניות (2020)
* ריצת 400 מטר: 47.27 שניות (2020)
* ריצת 1500 מטר: 4:42.54 דקות (2020)
* ריצת 110 מטר משוכות: 13.38 שניות (2024)
* קפיצה לגובה: 2.08 מטר (2022)
* קפיצה במוט: 5.20 מטר (2022)
* קפיצה לרוחק: 8.45 מטר (2022), **שיא שווייץ**
* קפיצה משולשת: 14.32 מטר (2017)
* הדיפת כדור ברזל: 14.68 מטר (2022)
* זריקת דיסקוס: 42.72 מטר (2025)
* הטלת כידון: 55.98 מטר (2022)
* קרב עשר: 1199 נקודות (2022), **שיא שווייץ**

## קישורים חיצוניים

קטגוריה:קופצים לרוחק
קטגוריה:מתחרים בקרב עשר
קטגוריה:אתלטים שווייצרים
קטגוריה:אלופי עולם באתלטיקה
קטגוריה:אתלטים באולימפיאדת פריז (2024)
קטגוריה:שווייצרים שנולדו ב-2000
וונג ג'יאנאן

**וונג ג'יאנאן** (במנדרינית: **王嘉男**; נולד ב-27 באוגוסט 1996) הוא אתלט סיני, אלוף העולם (יוג'ין 2022) בקפיצה לרוחק.

## ביוגרפיה
וונג זכה במדליית זהב בקפיצה לרוחק באליפות העולם באתלטיקה עד גיל 20 בשנת 2014.

### 2013
#### אלוף אסיה
באליפות אסיה שנערכה בשנת 2013 בפונה שבהודו זכה וונג במדליית זהב בקפיצה לרוחק בתוצאה של 7.95 מטר.

### 2015
#### מדליית ארד באליפות העולם
באליפות העולם שנערכה בבייג'ינג שבסין בשנת 2015  זכה וונג במדליית ארד בתוצאה של 8.18 מטר, אחרי גרג רתרפורד מהממלכה המאוחדת (8.41 מטר) ופבריס לאפייר מאוסטרליה (8.24 מטר).

### 2016
באולימפיאדת ריו דה ז'ניירו (2016) סיים וונג במקום החמישי בקפיצה לרוחק בתוצאה של 8.17 מטר.

### 2017
באליפות העולם שנערכה בשנת 2017 בלונדון שבממלכה המאוחדת סיים וונג במקום השביעי בקפיצה לרוחק בתוצאה של 8.23 מטר.

### 2019
באליפות העולם שנערכה בשנת 2019 בדוחה שבקטר סיים וונג במקום השישי בקפיצה לרוחק בתוצאה של 8.20 מטר.

### 2021
באולימפיאדת טוקיו (2020) סיים וונג במקום ה-20 בקפיצה לרוחק בתוצאה של 7.81 מטר ולא הצליח להעפיל לגמר.

### 2022
#### אלוף העולם
באליפות העולם שנערכה בשנת 2022 ביוג'ין שבארצות הברית זכה וונג במדליית זהב בקפיצה לרוחק בשיא אישי חדש של 8.36 מטר, אותו השיג בקפיצה השישית והאחרונה לאחר שדורג במקום חמישי בתוצאה של 8.03 מטר. במדליית הכסף זכה מילטיאדיס טנטוגלו מיוון (8.32 מטר) ובמדליית הארד זכה סימון איהאמר משווייץ (8.16 מטר).

### 2023
באליפות העולם שנערכה בבודפשט שבהונגריה באוגוסט סיים וונג במקום החמישי בקפיצה לרוחק בתוצאה של 8.05 מטר.

במשחקי אסיה 2022 שנערכו בהאנגג'ואו שבסין זכה וונג במדליית זהב בקפיצה לרוחק בתוצאה של 8.22 מטר, לפני מורלי סרישנקר (8.19 מטר) ובן ארצו שי יו-האו (8.10 מטר).

### 2024
באליפות העולם באולם שנערכה בגלאזגו שבסקוטלנד, בריטניה במרץ סיים וונג במקום תשיעי בקפיצה לרוחק בתוצאה של 7.74 מטר.

באולימפיאדת פריז סיים במקום שמיני בקפיצה לרוחק בתוצאה של 8.03 מטר.

## קישורים חיצוניים

קטגוריה:קופצים לרוחק
קטגוריה:אתלטים סינים
אתלטים באולימפיאדת ריו דה ז'ניירו
קטגוריה:אלופי עולם באתלטיקה
קטגוריה:קופצים לרוחק באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:סינים באולימפיאדת פריז (2024)
קטגוריה:סינים שנולדו ב-1996
HTTP/3

**HTTP/3** היא הגרסה העיקרית השלישית של הפרוטוקול HTTP המשמש להעברת מידע באינטרנט, המשלימה את הפריסה הרחבה של HTTP/1.1 ו-HTTP/2. בניגוד לגרסאות קודמות שהסתמכו על הפרוטוקול הפופולרי TCP (שפורסם ב-1974), HTTP/3 משתמש ב-QUIC, פרוטוקול ריבוי ערוצי תעבורה (multiplexed) הבנוי על UDP. ב-6 ביוני 2022, IETF תיקנן את HTTP/3 כ-RFC9114.
מסגרת| מבנה חלקי הפרוטוקול של HTTP/3 בהשוואה ל-HTTP/1.1 ו-HTTP/2
HTTP/3 משתמש בסמנטיקה דומה בהשוואה לגרסאות קודמות של הפרוטוקול, כולל אותן שיטות בקשה, קודי סטטוס ושדות הודעה, אך מקודד אותן ושומר על מצב הפעלה בצורה שונה. עם זאת, חלקית בשל אימוץ הפרוטוקול של QUIC, ל-HTTP/3 זמן השהייה נמוך יותר והוא נטען מהר יותר בשימוש בעולם האמיתי בהשוואה לגרסאות קודמות: במקרים מסוימים הוא מהיר יותר פי 3 מאשר HTTP/1.1.

HTTP/3 כבר נתמך על ידי 73% מדפדפני אינטרנט הפועלים, ו-25% מ-10 מיליון האתרים המובילים. הוא נתמך על ידי Chromium (ופרויקטים נגזרים כולל Google Chrome, Microsoft Edge, Samsung Internet ו-Opera) מאז אפריל 2020 ועל ידי Mozilla Firefox מאז מאי 2021. Safari 14 (ב-macOS Big Sur ו-iOS 14) הטמיע גם את הפרוטוקול אך הוא מושבת כברירת מחדל (גם ב-Safari 15).

## היסטוריה
מקור HTTP/3 מטיוטת אינטרנט שאומצה על ידי קבוצת העבודה QUIC. ההצעה המקורית קיבלה את השם "HTTP/2 Semantics Using The QUIC Transport Protocol", ומאוחר יותר שונה השם ל"Hypertext Transfer Protocol (HTTP) over QUIC".

ב-28 באוקטובר 2018 בדיון ברשימת תפוצה, מארק נוטינגהאם, יו"ר קבוצות העבודה של IETF HTTP ו-QUIC, הציע לשנות את השם של HTTP-over-QUIC ל-HTTP/3, כדי "לזהות אותו בבירור כקישור נוסף של סמנטיקה של HTTP לפרוטוקול החוט [...] כך שאנשים יבינו את ההפרדה שלו מ-QUIC". ההצעה של נוטינגהאם התקבלה על ידי חברי IETF כמה ימים לאחר מכן. קבוצת העבודה HTTP הוקמה כדי לסייע לקבוצת העבודה QUIC במהלך התכנון של HTTP/3, ולאחר מכן לקחת אחריות על תחזוקה לאחר הפרסום.

תמיכה ב-HTTP/3 נוספה ל-Chrome (Canary build) בספטמבר 2019 ולאחר מכן הגיעה בסופו של דבר לגרסאות יציבות, אך הושבתה על ידי דגל תכונה, שהופעלה כברירת מחדל באפריל 2020. Firefox הוסיף תמיכה ב-HTTP/3 בנובמבר 2019 באמצעות דגל תכונה והחל להפעיל אותו כברירת מחדל באפריל 2021 ב-Firefox 88. תמיכה ניסיונית עבור HTTP/3 נוספה ל-Safari Technology Preview ב-8 באפריל 2020 ונכללה ב-Safari 14 שנשלח עם iOS 14 ו-macOS 11, אך עדיין מושבת כברירת מחדל. המצב נשאר אותו הדבר עם Safari 15.

## קישורים חיצוניים

* 

## הערות שוליים

קטגוריה:HTTP
פילפהאזה

**פילפהאזה** (בהונגרית: **Fülöpháza**) הוא כפר יחסית חדש בנפת קצ'קמט שבמחוז באץ'-קישקון במרכז הונגריה. 

כמו יישובים רבים באירופה גם בפילפהאזה אוכלוסיית הכפר נמצאת בירידה, כך, בשנת 1990 חיו בכפר 927 תושבים ובשנת 2021 חיים רק 804 תושבים.

האזור מיושב מאות שנים, אך היישוב עצמו הוקם רק בשנת 1948 והוכרז ככפר עצמאי לאחר שנפרד מפלפסאלאש (Fülöpszállás). 

## קישורים חיצוניים

* 

## הערות שוליים

קטגוריה:הונגריה: כפרים
דת' מטאל מלודי

**דת' מטאל מלודי** (באנגלית: **Melodic Death Metal**), או בקיצור, "**מלודת**" (**Melodeath**) הוא תת־ז'אנר של דת' מטאל. הדת' מטאל השוודי (Swedish Death Metal), אשר תרם רבות לפופולריות של הסגנון, יכול להיחשב למבשר של "דת' מטאל מלודי". הדת' מטאל המלודי כולל את המקצב והביצוע הווקלי הכבד שמאפיין את הדת' מטאל, בשילוב של ריפי גיטרה וסולואים מלודיים או הרמוניים ביותר, לעיתים קרובות בהשאלה מהבי מטאל מסורתי (כולל הגל החדש של ההבי מטאל הבריטי).

מבחינת ביצוע ווקלי, המלודת' כולל לעיתים קרובות צווחות גבוהות (בשונה מהדת' מטאל המסורתי) לצד או בשילוב עם קולות הגראולינג הנמוכים הנפוצים בדת' מטאל מסורתי, ולעיתים אף שירה נקייה. Heartwork, אלבומה של להקת קארקאס (Carcass) משנת 1993, מתואר לעיתים כאלבום הדת' מטאל המלודי הראשון, אם כי הלהקות השוודיות At the Gates, Dark Tranquillity ו-In Flames מוזכרות בדרך כלל כחלוצות הז'אנר.

בסוף שנות ה־90 ותחילת שנות ה־2000, צצו להקות דת' מטאל מלודיות רבות, כולל Arch Enemy, Children of Bodom, Amon Amarth, Insomnium ו-The Black Dahlia Murder. בשנות ה־2000, דת' מטאל מלודי הגיע לפופולריות רבה בקרב חובבי ההבי מטאל, החל עם יציאת האלבום Reroute to Remain של In Flames מ־2002, שהראה שינוי לסאונד אקלקטי יותר תוך שמירה על צליל הדת' מטאל המלודי של הלהקה. להקות דת' מטאל מלודיות רבות אחרות זכו במהירות להצלחה גם הן.

## הערות שוליים

קטגוריה:סגנונות מטאל
קטגוריה:דת' מטאל
מרווין ברייסי

**מרווין ברייסי-ויליאמס** (באנגלית: **Marvin Bracy-Williams**; נולד ב-15 בדצמבר 1993) הוא אצן אמריקאי. סגן אלוף העולם (יוג'ין 2022) בריצת 100 מטר, סגן אלוף העולם באולם (סופוט 2014), זוכה מדליית ארד באליפות עולם באולם (בלגרד 2022) ו-3 פעמים ברציפות אלוף ארצות הברית (2014–2016) בריצת 60 מטר. נוסף לכך, הוא שחקן פוטבול מקצועני בעמדת תופס.

## ביוגרפיה

### 2014
#### סגן אלוף עולם באולם
באליפות העולם באולם שנערכה בסופוט, פולין במרץ 2014 זכה במדליית כסף בריצת 60 מטר בתוצאה של 6.51 שניות, אחרי ריצ'רד קילטי מבריטניה (6.49 שניות) ולפני פמי אוגונודה מקטר (6.52 שניות).

### 2016
במבחנים האמריקאים לאולימפיאדת ריו דה ז'ניירו שנערכו ביוג'ין, אורגון, ארצות הברית ביולי 2016 הוא זכה במדליית ארד בריצת 100 מטר בתוצאה של 9.98 שניות, אחרי ג'סטין גטלין (9.80 שניות) וטרייבון ברומל (9.84 שניות). במשחקים האולימפיים עצמם הוא סיים במקום 14 בתוצאה של 10.06 שניות.	

### 2022
באליפות העולם באולם שנערכה בבלגרד, פולין במרץ 2022 זכה במדליית ארד בריצת 60 מטר בשיא אישי חדש של 6.44 שניות, אחרי מרסל ג'ייקובס מאיטליה (6.41 שניות) וחברו לנבחרת כריסטיאן קולמן (6.41 שניות).
#### סגן אלוף עולם
באליפות העולם שנערכה ביוג'ין ביולי אותה שנה זכה במדליית כסף בריצת 100 מטר בתוצאה של 9.88 שניות, אחרי פרד קרלי (9.86 שניות) ולפני טרייבון ברומל (9.88 שניות), שניהם מארצות הברית.

### קריירת פוטבול
ב-2017 חתם בקבוצת אינדיאנפוליס קולטס מה-NFL כחלק מהסגל הרחב של הקבוצה, אך שוחרר טרם תחילת העונה. ב-2018 חתם בסיאטל סיהוקס אך שוב שוחרר טרם תחילת העונה. ב-2019 הצטרף לאורלנדו אפולו מליגת AAF כמחזיר בעיטות, הוא שותף במשחק אחד בטרם שוחרר.

## שיאים אישיים
### אצטדיון
* ריצת 100 מטר: 9.85 שניות (2021)
### אולם
* ריצת 60 מטר: 6.44 שניות (2022)

## קישורים חיצוניים

קטגוריה:אמריקאים ילידי פלורידה
קטגוריה:אורלנדו: אישים
קטגוריה:אתלטים אפרו-אמריקאים
קטגוריה:אצנים אמריקאים
קטגוריה:אצנים באולימפיאדת ריו דה ז'ניירו (2016)
קטגוריה:שחקני פוטבול אמריקאים
קטגוריה:שחקני פוטבול: תופסים
קטגוריה:שחקני אינדיאנפוליס קולטס
קטגוריה:שחקני סיאטל סיהוקס
קטגוריה:פלורידה: אתלטים
קטגוריה:אמריקאים שנולדו ב-1993
היינץ היטלר

**היינריך "היינץ" היטלר** (בגרמנית: **Heinrich "Heinz" Hitler**; 14 במרץ 1920 - 21 בפברואר 1942) היה אחיינו של אדולף היטלר, ונחשב ל"אחיין האהוב עליו". בנם הצעיר של אלויס היטלר הבן ואשתו השנייה הדוויג היידמן. הוא היה אחיו למחצה של ויליאם פטריק היטלר.
## חייו
היינץ היה תומך נלהב של הנאציזם. הוא למד בפנימייה מובחרת של מוסדות החינוך הפוליטיים-לאומיים בבלנשטט שבסקסוניה-אנהלט.

כשהחלה מלחמת העולם השנייה, הוא התגייס לוורמאכט. בשאיפה להיות קצין, היינץ קיבל תפקיד פיקודי ביחידת האותות בגדוד התותחנים ה-23 של פוטסדאמר. בשנת 1941 נשלח לשרת בחזית המזרחית, והשתתף בפלישה לברית המועצות, במסגרת מבצע ברברוסה. ב-10 בינואר 1942 נצטווה לאסוף ציוד קשר מעמדה צבאית קדמית אשר ננטשה. היטלר נלקח בשבי על ידי כוחות הצבא האדום, ונכלא בכלא הצבאי בוטירקה במוסקבה. הוא עונה שם למוות בפברואר 1942. דודו, אדולף היטלר, אמנם אישר הצעת חילופי שבויים בחסות הצלב האדום השוודי, בו יוחזר היינץ לגרמניה בתמורה ליאקוב ג'וגאשווילי, בנו של סטלין, אולם סטלין כעס על בנו שנכנע, ולכן דחה את ההצעה.

חברו לכיתה לשעבר הנס-וולף ורנר מתאר את רווחיו של היינץ מקשריו המשפחתיים עם אדולף היטלר: אחיו למחצה של הייניץ, ויליאם פטריק היטלר, לחם במסגרת צי ארצות הברית במלחמת העולם השנייה. כך שלמעשה, שני האחים נלחמו משני צידי המתרס.

## קישורים חיצוניים
* 

## הערות שוליים

קטגוריה:משפחת היטלר
קטגוריה:נאצים
קטגוריה:גרמנים שנולדו ב-1920
קטגוריה:גרמנים שנפטרו ב-1942
קטגוריה:נאצים שנפטרו במעצר
מיכאיל אדמוביץ'

**מיכאיל מיכאילוביץ' אדמוביץ**' (ברוסית: **Михаил Михайлович Адамо́вич**) (6 ביולי 1884 - 16 בנובמבר 1947) היה צייר דקורטיבי ומונומנטלי רוסי ואמן פורצלן. הוא ידוע בעבודות החרסינה שלו ודימויים של אמנות סובייטית.

## ביוגרפיה
אדמוביץ' נולד ב-1884. ב-1907 סיים את לימודיו בבית הספר לאמנות ועיצוב תעשייתי במוסקבה וזכה במלגה ללימודים באיטליה עד לשנת 1909, אז הוזמן לעצב ציורי קיר לבניינים בסנט פטרסבורג ומוסקבה. הוועדה המשמעותית הראשונה שלו הייתה עבור פסיפסים לקברו של המלך ג'ורג' הראשון מיוון.

אדמוביץ' עבד בלנינגרד בעקבות המהפכה הרוסית ושירת שנתיים במשמר המהפכה. מפעל הפורצלן הקיסרי נוסד על ידי הקיסרית אליזבת פטרובנה בשנת 1744 כמפעל הפורצלן הראשון ברוסיה. ב-1918 שונה שמו למפעל הפורצלן הממלכתי ואדמוביץ' הועסק בו. הוא עיצב קרמיקה ששיקפה את מטרות הממשלה החדשה ברוסיה. הוא עבד שם מ-1918 עד 1919 וחזר ב-1921 לעוד שנתיים. מאוחר יותר המשיך אדמוביץ' לעבוד במפעל הקרמיקה וולכוב בנובגורוד. ב-1927 חזר למוסקבה כדי לעצב עבור מפעל הקרמיקה דולבו. הוא ידוע בעבודות החרסינה שלו ודימויים של אמנות סובייטית.

## עיצובים
ממוזער|צלחת קפיטל בעיצוב אדמוביץ' – פועל מהפכני
אחד העיצובים של אדמוביץ' מ-1921, Kapital נבחר על ידי מנהל המוזיאון הבריטי ניל מקגרגור כאובייקט מייצג בתוך סדרת תוכניות רדיו שהחלה ב-2010 כשיתוף פעולה בין ה-BBC והמוזיאון הבריטי. הצלחת שנבחרה עוצבה בשנת 1921 ומציגה פועל סובייטי מטביע את המילה "קפיטל" בסגנון פוטוריסטי. האובייקט מייצג את עובד התורם את כוח התעשייה לטובת העם ולא לקפיטליסטים.

העיצובים שלו משנת 1921 כוללים את הכרזה מי שלא עובד לא אוכל, מה שהמחיש את המחויבות למהפכה. בין העיצובים שיצר על צלחות פורצלן בגודל עשרה אינץ' הציגו את ראש לנין, הכוכב האדום. צלחות אלה נתפסו כצורת ביטוי חדשה של אמנות עבור העובד הרוסי.

צלחת "קפיטל" שנבחרה עבור ה-BBC נוצרה למעשה עשרים שנה לפני כן, ב-1901, כאשר הייצור של מפעל הפורצלן היה שמור כולו למשפחת המלוכה הרוסית. הצלחות הללו נאספו והמתינו לקישוט.

הצלחות מ־1921 הופקו על ידי בית החרושת הממלכתי לפורצלן וצוירו ביד על הזיגוג הקיים. הצלחות לא היו עבור שימוש קבוע ונועדו בעיקר לקישוט. הלוחות נשאו פטיש ומגל כסימן של יוצריהם, אך הם נשאו את הסימן גם של הייצור הקיסרי המקורי שלהם, שהוטבע עשרים שנה לפני כן. הייצור הקטן במפעלים בתקופה זו נועד לפחות בחלקו לייצוא. צוין כי עדיף לא לצבוע מעל סימני היצור המקוריים, שכן הם קיבלו ערך גבוה מרוכשים מחוץ לרוסיה.

אדמוביץ' הועסק מאוחר יותר בציור עיצובים על בנייני במוסקבה.

הוא מת בשנת 1947.

בחייו הציג במספר תערוכות בינלאומיות, ובשנת 1925 זכה במדליה בתערוכה הבינלאומית בפריז.

## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1884
קטגוריה:רוסים שנפטרו ב-1947
תשוקת הנצים

**תשוקת הנצים** (בספרדית: **Pasión de Gavilanes**) היא טלנובלה קולומביאנית שנכתבה על ידי חוליו חימנס. הטלנובלה מבוססת על הטלנובלה Las aguas mansas משנת 1994 ששודרה בישראל בין השנים 2003–2004. עלילת העונה הראשונה דיברה על שלושה אחים שרוצים לנקום את מותה הטראגי של קרובת משפחה, אבל מתאהבים בבנות של האחראים למותה.

העונה שנייה המתרחשת 20 שנה לאחר אירועי הסדרה המקורית, משודרת החל מיולי 2022 בערוץ ויוה פרימיום.

הטלנובלה זכתה בפרס הראשון בתחרות ה-INTE (תחרות הפרס הבינלאומי לטלנובלות דרום אמריקאיות שנערך בארצות הברית) והייתה לטלנובלת השנה בקולומביה בשנת 2004.

## עלילת העונה הראשונה
לאחר שמזלם לא שפר עליהם במולדתם, החליטו האחים לבית רייס לחצות את הגבול ולפתוח מאפייה למחייתם. חואן האח הבכור הוא ראש המשפחה והאחראי על העסקים. הוא חזק וחרוץ, אך גם קפדן ומעט פרימיטיבי. אוסקר הוא שאפתן ומחושב ומחפש רווחים בדרכים לא שגרתיות. פרנקו הוא בוהמיין בנשמתו והרומנטיקן שבחבורה. ליבייה האחות הצעירה היא רק בת 17, בבת עינם של אחיה הגדולים.

הבעיות מתחילות כשהנערה חסרת הניסיון, מתאהבת בגבר המבוגר ממנה בשנים רבות, ברנרדו אליסונדו, איתו היא מנהלת רומן סודי וסוער, על אף היותו נשוי. כשהיא מגלה לאחיה על הריונה, הם, שאינם יודעים על היותו נשוי, מאלצים את ברנרדו לשאת אותה לאישה. ברנרדו נאלץ להסכים, אך מספר ימים לאחר מכן נהרג בתאונה. כשליבייה שומעת על מותו של אהובה, היא שמה קץ לחייה. מעל קברה נשבעים אחיה לנקום את מותה.

השלושה מגיעים לאחוזת אליסונדו ומתחזים לעובדים שצפויים היו להגיע. בתוכניתם לפתות את הבנות לבית אליסונדו, כשם שברנרדו פיתה את אחותם. תוכניתם משתבשת, כאשר האחים נופלים למלכודת שלהם עצמם והאחוזה הופכת לשדה קרב, בה מעורבים אהבה, שנאה ו...תשוקה.

## העונה השנייה
העונה השנייה משודרת החל מיולי 2022 בערוץ ויוה פרימיום בימים ראשון-חמישי בשעה 20:50.

משפחת רייס-אליסונדו היא המשפחה העשירה בעיירה. שלוותה מתערערת כשבניהם של נורמה וחואן מואשמים ברצח. כעת כולם ייאלצו להתמודד עם מבחן קשה לקשר העז שמאחד ביניהם.

## צוות שחקנים
* דנה גרסיה (**נורמה אליסונדו אקאבדו דה רייס**) - בתם השנייה של ברנרדו וגבריאלה, שרה אחותה הגדולה וחימנה אחותה הקטנה, אשתו של חואן, ואמם של חואן דויד, לאון ואריק, וגיסתם של אוסקר, פרנקו וליביה. נורמה שמורה מאוד ובעלת קסם שבמקום להיעלם עולה עם השנים. נורמה פעילה מאוד ודואגת לא רק לביתה, אלא גם לענייני החווה, מבלי להזניח את הפרטים. ערנית מאוד, אינטליגנטית, בעלת אישיות רבה, ומכבדת אנשים חשובים והעובדים המשרתים אותה. הוא אוהב מאוד את חואן ואת שלושת ילדיו, אותם הוא מגן ומנסה להבין. נורמה היא החברה ואיש סודן של אחיותיה, שמגיעות לעיתים קרובות לבקש את עזרתה ועצתה.

## קישורים חיצוניים
* 

## הערות שוליים

קטגוריה:סדרות ערוצי ויוה וויוה פלוס
קטגוריה:סדרות דרמה המשכיות
קטגוריה:תוכניות טלוויזיה שעלו לשידור בשנות ה-2010
קטגוריה:טלנובלות קולומביאניות
איך ידידות נפש

**איך ידידות נפש** היא קינה הנאמרת לרוב בשחרית של יום תשעה באב בקהילות הספרדים. יש האומרים אותה גם בשבעה עשר בתמוז.

## תוכן
המקונן מבכה על מצבה של כנסת ישראל, ידידתו של הקב"ה, שבעקבות החרבן והגלות, ובמיוחד לאחר הצרות הרבות שאירעו לה בגלות ספרד, מפוזרת בכל קצוי הארץ . הידידה נמצאת בין אויביה ומתייפחת ואבלה על כי אין לה מנהל - כלומר רועה שינחה אותה בדרך - ה'. צערה הגדול של כנסת ישראל מושווה בסיום הקינה , כלומר לאישה היולדת בפעם הראשונה. סיומו של כל בית מתחרז עם הפזמון:  המושר לאחריו על בסיס הפסוק . הקינה פורשה, בין היתר, על ידי רבי יעקב רקח בסדר "בית אב".

## לקריאה נוספת
* שמעון ברנשטיין, **על נהרות ספרד**, ירושלים תשט"ז, עמוד 265.

## קישורים חיצוניים
* 

## הערות שוליים

קטגוריה:קינות לתשעה באב
מסדר גבריאלה סילאנג

**מסדר גבריאלה סילאנג** הוא מסדר כבוד לנשים בפיליפינים, שנוסד בשנות ה־70, והוסדר מחדש בחוק ב־2003. הוא נקרא על שם הגיבורה הלאומית הפיליפינית, גבריאלה סילאנג.

במסדר דרגה אחת, והוא מוענק לנשותיהם של ראשי מדינות או ראשי ממשלות, הן פיליפיניות והן זרות. על אף שנוסח הצו הנשיאותי שמכוחו נוצר המסדר מדבר על בני זוג (spouses) של ראשי מדינות, מה שלכאורה כולל גם גברים שהם בני זוג של ראשי מדינות, בפועל צורפו עד כה למסדר רק נשים, נכון ליולי 2022.

סרט המסדר אדום עם מסגרת צהובה וכחולה.

## חברות המסדר
* אלנה צ'אושסקו (9 באפריל 1975)
* עאליה אל־חוסיין, מלכת ירדן (1 במרץ 1976)
* ביאטריקס, מלכת הולנד
* סיריקיט קיטיאקון, מלכת תאילנד
* דניאל מיטראן (11 ביולי 1989)
* ג'וזפין בונגו (פאסיינס דבאני), הגברת הראשונה של הרפובליקה של גבון
* סופיה, מלכת ספרד (2 באפריל 1995)):
* מיצ'יקו, קיסרית יפן (3 בדצמבר 2002)
* לורה בוש, הגברת הראשונה של ארצות הברית של אמריקה (18 באוקטובר 2003)
* לוז מגסאיסאי, הגברת הראשונה של הפיליפינים (21 באוגוסט 2004)
* אאורורה קזון, הגברת הראשונה של הפיליפינים (28 באפריל 2005)
* ויקטוריה קירינו גונזאלס, הגברת הראשונה של הפיליפינים (5 בדצמבר 2005)

## קישורים חיצוניים

## הערות שוליים

קטגוריה:מסדרים
קטגוריה:פרסים אסייתיים
*
פנרתרופודה

**פנרתרופודה** (שם מדעי: Panarthropoda) היא קבוצה גדולה של חסרי חוליות מעל-מערכה אקדיסוזואה, הכוללת את פרוקי-רגליים וקרוביהם, המכילים גם את דובוני המים ואת נושאי הציפורניים וכן את הקבוצה הנכחדת (לפי דעת מספר חוקרים) לובופודיה. הקבוצה התקיימה מסוף הקמבריון עד היום והיא מכילה מגוון גדול של מינים, שרובם המובהק הוא פרוקי רגליים.

המאפיין העיקרי של בני הקבוצה הוא מפרקי גוף מפולחים, מערכת עצבים חיצונית המקבילה לזו של עמוד שדרה ולרוב היא נוקשה יותר מהגוף וגפיים ארוכות מחוזקות. 

## מיון
*סוג *Antennacanthopodia* - נכחד.
*מערכה נושאי ציפורניים (Onychophora)
*מערכה דובוני מים (Tardigrada)
*מערכה פרוקי-רגליים (Arthropoda)
*מחלקה דינוקרידידה (Dinocaridida) - נכחדה.
*קבוצה לובופודיה (Lobopodia) - חלק מהחוקרים מפרידים את קבוצה זו ממיניה השונים בעוד אחרים מסווגים אותה לחלק מפרוקי הרגליים

## קישורים חיצוניים

## הערות שוליים

קטגוריה:אקדיסוזואה